Алматы қаласының жалпы өңірлік өнімі 4%-ға өсті
"Алматы қаласының жалпы өңірлік өнімі 4%-ға өсті" | "https://abai.kz/post/79837"
TITLE: Алматы қаласының жалпы өңірлік өнімі 4%-ға өсті
URL: https://abai.kz/post/79837
META: "Алматы қаласының жалпы өңірлік өнімі 4%-ға өсті" | "https://abai.kz/post/79837"
DATE: 29.10.2018
AUTHOR(s): Abai.kz
TOTAL WORDS: 163
TEXT: Өткен жылғымен салыстырғанда Алматы қаласының жалпы өңірлік өнімі 4%-ға өсті. Бұл туралы Алматы қаласы кәсіпкерлер Палатасының директоры Бағдат Телебай БАҚ өкілдерімен кездесу барысында айтты, деп хабарлайды Абай-ақпарат Baq.kz-ге сілтеме жасап. Оның айтуынша, соңғы 9 айда тауарлар өндірісінің үлесі 6,8% – ды, қызметтер-86,4% - ды құраған, ал тіркелген заңды тұлғалар саны 170 мыңнан асқан. «Өңдеу өнеркәсібінде өндіріс 5,2%-ға, бөлшек сауда айналымы 10,1% артты»,-дейді ол. Сонымен қатар ол, «Бизнестің жол картасы-2020» бағдарламасына тоқталып, аталған бағдарлама тімді болғанын, көптеген кәсіпкерлер оны қолданып жатқанын жеткізді. «Осы жылы бұл бағдарлама бойынша 130-ға жуық жоба мақұлданды. Бұл жобаларды іске асыруда 1404 жұмыс орны сақталып, 700 жаңа жұмыс орны ашылды. Биыл бұл жобаға 5,7 млрд теңге бөлінді. Сондай-ақ осы жылы Алматы қаласындағы шағын және орта бизнестің іскерлік белсенділігін арттыруға жергілікті бюджеттен қосымша 1,7 млрд теңге бөлінді, 8 мыңнан астам жұмыс орны құрылды, 31 млрд теңгеден астам салық төленді. Мемлекет басшысының «Бизнестің жол картасы» бағдарламасын 2025 жылға дейін ұзарту жөніндегі тапсырмасы үлкен әлеуметтік-экономикалық нәтиже береді деген сенімдемін», - дейді Б.Телебай. Abai.kz
